Takimi i G-20, objektivat dhe sfidat
Mospajtimet mes vendeve të zhvilluara dhe atyre në zhvillim mund ta bëjnë të vështirë gjetjen e një emëruesi të përbashkët
Kontrasti mes rritjes së shpejtë në ekonomitë në zhvillim dhe rimëkëmbjes së ngadaltë dhe papunësisë së lartë në shumë vende të zhvilluara pritet të luajë një rol të rëndësishëm në diskutime, ndërsa ministrat e ekonomisë nga grupi i 20 vendeve më të industrializuara mblidhen në Paris. Ekonomisti Kris Uilliamson thotë se dy janë sfidat që pritet të mbizotërojnë. Një debat ka filluar mes prodhuesve të mallrave bazë dhe vendeve konsumatore mbi rregullat e propozuara që kanë si synim uljen e çmimeve në rritje të ushqimeve. Dhe ashtu si në takime të tjera, tensionet për bursën e këmbimit mes Uashingtonit dhe Pekinit mbeten të larta. Zyrtarët amerikanë thonë se Kina e mban të zhvlerësuar me qëllim monedhën e vet për të fituar epërsi për eksportet. Por vende të tjera, përfshirë Brazilin i akuzojnë Shtetet e Bashkuara se po bëjnë të njëjtën gjë, duke përdorur politikën monetare të zhvlerësimit të dollarit. Ekonomisti Stefan Shnajder i Deutche Bank thotë se debatet e vazhdueshme i pakësojnë shumë shanset për një kornizë të re globale. Ndërsa shumë vende bien dakord se standarde të qëndrueshme bankare dhe rregulla më të forta mund të parandalojnë një krizë tjetër, ka mosmarrëveshje për mënyrën sesi duhet të monitorohen vendet. Por ministrja franceze e ekonomisë Kristinë Lagardë thotë se vëmendja tek rimëkëmbja dhe zhvillimi ekonomik në gjithë botën është diçka për të cilën të gjitha vendet mund të bien dakord. Sesa koordinim dhe qëndrueshmëri do të ketë mbetet për t’u parë. Megjithë objektivin e grupit të 20-es që të nxjerrë rregulla të reja për të balancuar ekonominë globale dhe parandaluar kriza të reja, ekspertët thonë se një marrëveshje